dh-unibe/image-text_koenigsfelden-charters-post-1500 huggingface dataset:
Wir, bruͦder Jacob Roͤtenberg, ze disen ziten gardian, und gemeiner convent der Minren Bruͦder ze Kûngsvelt, Costentzer bystuͦmbs, ✳ tuͦnt
kunt aller megklichem und verjechend offenlich mit disem brief, ✳ das wir mit zitlichem raͧt und guͦter vorbetrachtung durch ûnsz₎s
conventes nutz und frūmē eines stetes, ewigen, unwiderruͤffenlichen koͧffes recht und redlich verkoͧfft und ze koͧffent geben hand ùnsz₎m
erwiridgen vatter, bruͦder Josen Langenberg, ûnserm und aller Minren Bruͦder in Obren Tûtschen landen ꝓvincial, fûnf stuck ewiges geltesz
an kernen uff und ab den guͦtern, die da hoͤrend in den hof ze Sur, den wir fûr fry, ledig eigen koͧft hand von dem fromen, vesten junckˀ
Tûringen von Hallwil, den hof zuͦ disen ziten buwet Heiny Birwil. und ist dirre koͧff beschechen umb hundert guldin vom Rin, guͦter
an gold und an gewicht, der wir von dem egenanten, ûnserm gnaͤdigen vatter, bruͦder Josen Langenberg, gar und gentzklich bezalt sint
und in ûnsers gemeinen conventes nutz und notdurft komen sint. und lobend im fùr ùns und ûnser nachkomen, disz koͧffes recht wer
ze sint fùr fry, ledig eigen und von mengklichem unansprechig und entzùchent unsz ouch der egenāten fûnf stucken und aller rechtung,
so wir darzuͦ gehept hand oder jemer me gehaben moͤchtind, und setzend den egenantē ûnsern gnaͤdigen, erwirdigen vatter, bruͦder
Josen Langenberg, in gantz, ruͤwig gewer die fûnf stuk ze nutzint und ze niesszint als sin eigen guͦt. und lobend im fûr ûns und fûr
uͦnser nachkomen des koͧffes wertschafft ze tuͦnd und wer ze sint nach recht an allen stetten, da es dem dik genempten ûnserm erwirdigē,
gnaͤdigen vatter notdurftig wirt oͧn allen sinen schaden. und hie wider niemer ze redint noch ze tuͦnt, weder mit geistlichen noch
weltlichen richtern, noch gerichten, noch oͧn gericht, in dehein wis, da mit der obgenant ûnser erwirdiger, gnaͤdiger vatter, bruͦder
Jos Langenberg, ꝓvincial ûnsers ordens im Ober Tûtschen landen, an disem koͧff gesumpt, bekûmbret oder geierret moͤcht werden.
ze urkùnd und ze merer sicherheit disz koͧffes und ewiger bestettung so hand wir fûr ûns und ùnser nachkomen ùns₎rù insigel
bedù, des gmeinen conventz und des gardians insigel, offenlich gehenkt an disen brieff, der geschriben ward, do man zalt
von Cristus gebùrt viezehen hundert und vier und drissig jâr, an ûnser lieben frowen abent als sy geborn̄ ward.
Staatsarchiv
AARGAU
Königsf. 582
Sur ij
v stuck gelts
434
an kn̄ ✳ zuͦ Sùr
uff den guͤtern so da gehoͤren
in den hoff dàselbs
pringt nùt dann es zeigt
das
K
K 8
unsers faters brief
ùber sin jartzit